Siemens Energy
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Siemens Energy AG er et tysk selskap med verdens nest største virksomhet innen produksjon av vindmøller. Selskapet er verdensledende innen produksjon av kompressorer og gassturbiner til petroleumsvirksomhet og annen prosessindustri. Simenes Energy eies av industrikonsernet Siemens, og har virksomhet i over 90 land.
Selskapet hadde i 2020 en omsetning på 284 milliarder kroner og over 90 000 ansatte på verdensbasis. Selskapets norske virksomhet er underlagt Dresser-Rand AS, et selskap som i 2020 omsatte for over 734 millioner, med omtrent 150 ansatte. Historikk Dresser-Rand ble i 1987 etablert gjennom et samarbeid mellom Dresser Industries og Ingersoll-Rand. Dresser Industries var et selskap med med virksomhet innen leveranse av utstyr og tjenester til olje- og annen energiindustri, og Ingersoll-Rand, et maskin-industrikonsern med en historikk tilbake til 1871.I 1998 ble Dresser-Rand overtatt av Halliburton, en tidligere konkurrent, som to år senere, i 2000, solgte sin eierandel til Ingersoll-Rand, som da ble eneeier av selskapet.Fire år senere ble Dresser-Rand kjøpt opp av investeringsselskapet First Reserve Corporation, som tilbake i 2001 kjøpte opp fem av Halliburtons divisjoner, senere kjent som Dresser inc., som tidligere var en del av Dresser Industries.I 2015 kjøpte det tyske industrikonglomeratet Siemens selskapet for 7,6 milliarder euro, før virksomheten fem år senere ble underlagt Siemens Energy, et nyetablert selskap med virksomhet innen vindenergi.To år senere, i 2017, fusjonerte Siemens og Gamesa sine virksomheter innen vindkraft, og opprettet det nye selskapet Siemens Gamesa Renewable Energy, som etter fusjonen stod for den største produksjonen av vindturbiner på verdensbasis. Siemens Gamesa Renewable Energy er i nyere tid en del av Siemens Energy. Dresser-Rand endret i 2020 navn til Siemens Energy AG. Virksomhet i Norge I Norge ble Kongsberg Dresser Power grunnlagt i 1985 som et samarbeid mellom Kongsberg Våpenfabrikk og Dresser Industries for å produsere gassturbiner. Dresser-Rand overtok i 1988 Kongsberg Våpenfabrikks eierandel på 50 prosent og dannet det norske datterselskapet Dresser-Rand AS, som selskapets norske virksomhet er underlagt også i nyere tid. Selskapet har sin drift i Kongsberg, men har tidligere også hatt virksomhet i Drammen. Les mer i Store norske leksikon Siemens petroleum Halliburton vindkraft vindmølle